เทรดสะบัด 2.05 แสนล้านบาท! เม็ดเงิน MSCI ทะลัก ปลุกกระแสซื้อขายคึกคักต่อพรุ่งนี้
เทรดสะบัด 2.05 แสนล้านบาท! เม็ดเงิน MSCI ทะลัก ปลุกกระแสซื้อขายคึกคักต่อพรุ่งนี้ โดยดัชนีปิดตลาดวันนี้ ที่ระดับ 1,632.04 จุด บวก 7.20 จุด หรือ 0.44% มูลค่าการซื้อขาย 2 แสนล้านบาท
เทรดสะบัด 2.05 แสนล้านบาท! เม็ดเงิน MSCI ทะลัก ปลุกกระแสซื้อขายคึกคักต่อพรุ่งนี้
28 พ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,632.04 จุด บวก 7.20 จุด หรือ 0.44% มูลค่าการซื้อขาย 2 แสนล้านบาท
10 หุ้นดันดัชนีวันนี้

ด้านนายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยวันนี้ปิดตลาดพลิกเป็นบวกขึ้นมาได้ จากที่เคลื่อนไหวในแดนลบเป็นส่วนใหญ่ในภาคบ่าย และวอลุ่มเทรดของตลาดโดยรวมก็เข้ามามากสุดเป็นประวัติการณ์ที่ระดับ 2 แสนล้านบาท
ทั้งนี้ ได้รับอานิสงส์จาก MSCI ปรับเพิ่มน้ำหนักหุ้นไทย ซึ่งรอบนี้หุ้นไทยส่วนใหญ่ถึง 90% ที่อยู่ใน MSCI อยู่แล้วได้รับการเพิ่มน้ำหนักการลงทุนด้วย
อนึ่ง ดัชนี MSCI ปรับเพิ่มน้ำหนักลงทุนตลาดหุ้นไทยวันนี้ (28 พ.ค.62) เป็นวันแรก จาก 2.3% เป็น 2.8% ซึ่งคาดมีเม็ดเงินไหลเข้าประมาณ 2.4 พันล้านเหรียญสหรัฐ หรือราว 7.6 หมื่นล้านบาท โดยหลักทรัพย์ที่ถูกนำเข้าคำนวณ MSCI รอบใหม่ ประกอบด้วย INTUCH,  RATCH และ DTAC ขณะที่ หุ้นเข้าใหม่ MSCI Small Cap Index ประกอบด้วย AEONTS,  AAV,  BLA,  EASTW, PSH และ TASCO
อย่างไรก็ตาม เป็นที่น่าจับตาว่าในวันพรุ่งนี้จะยังคงมีแรงซื้อขายเข้ามาอย่างคึกคักต่อเนื่องจากวันนี้
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
SCC มูลค่าการซื้อขาย 19,317,671.40 ล้านบาท ปิดที่ 460.00 บาท ลดลง 8.00 บาท
BDMS มูลค่าการซื้อขาย 15,377,793.82 ล้านบาท ปิดที่ 26.50 บาท เพิ่มขึ้น 0.50 บาท
SCB มูลค่าการซื้อขาย 12,702,838.00 ล้านบาท ปิดที่ 127.50 บาท ราคาไม่เปลี่ยนแปลง
INTUCH มูลค่าการซื้อขาย 11,132,409.25 ล้านบาท ปิดที่ 56.75 บาท เพิ่มขึ้น 0.25 บาท
CPN มูลค่าการซื้อขาย 6,589,103.90 ล้านบาท ปิดที่ 73.00 บาท ลดลง 0.50 บาท
ตลาดหุ้นเอเชีย
